Stafrænu ökuskírteinin sem tekin voru í notkun síðasta sumar og eru víða notuð sem persónuskilríki valda starfsfólki Vínbúðanna miklum vandræðum. Fölsuð skilríki á stafrænu formi eru vaxandi vandamál í verslunum ÁTVR.
Síðasta sumar voru tekin í notkun stafræn ökuskírteini. Verkefnastofan Stafrænt Ísland vann að tæknilausn fyrir skírteinin í samstarfi við ríkislögreglustjóra og dómsmálaráðuneytið. Megintilgangurinn er að notendur geti sannað ökuréttindi sín gagnvart lögreglu þrátt fyrir að hafa ekki hefðbundna skírteinið meðferðis og var tæknilausnin fyrst og fremst hugsuð til þess að einfalda fólki lífið. Skírteinin eru nú víða notuð sem persónuskilríki.
Sigrún Ósk Sigurðardóttir, aðstoðarforstjóri ÁTVR, segir að sífellt sé meira um að fölsuðum rafrænum ökuskírteinum sé framvísað í verslunum ÁTVR.
við höfum orðið vör við það að það er talsvert um það að þegar við flettum upp kennitölum á þessum skirteinum að þá eru þær ekki til staðar og þá ályktum við sem svo að þau séu fölsuð og þetta er vaxandi vandamál hjá okkur við skilríkjaeftirlit
Þá virðist auðvelt að falsa stafrænu skilríkin en erfitt að sannreyna þau.
við höfum verið í vandræðum með að sannreyna þau því að það virðist vera að það sé mjög auðvelt að fá þessum skirteinum breytt, þannig að það sé búið að breyta ártali og kennitölu og þessi skilriki eru inni í wallet og hægt að snua þeim og nánast ómögulegt að sjá að um fölsun er að ræða
Vigdís Jóhannsdóttir, markaðsstjóri Stafræns Íslands, segir að verið sé að vinna að leið til að skanna skírteinin en það eigi að einfalda sannprófunina frekar.
Ökuskírteini á stafrænu formi valda starfsfólki Vínbúðanna miklum vandræðum. Fölsuðum skilríkjum er nú oftar framvísað í verslunum ÁTVR. 